[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 22.6.2006

SEK(2006) 780

KOMMISSIONENS ARBEJDSDOKUMENT

SAMMENFATNING AF KONSEKVENSANALYSEN vedlagt som bilag til Kommissionens meddelelse "Mod en bæredygtig europæisk vinsektor"

{KOM(2006) 319 }

KOMMISSIONENS ARBEJDSDOKUMENT

SAMMENFATNING AF KONSEKVENSANALYSEN vedlagt som bilag til Kommissionens meddelelse "Mod en bæredygtig europæisk vinsektor" {KOM(2006) …}

BEMÆRKNING :

Som følge af bestemmelserne for sideantal er denne sammenfatning begrænset til at omfatte hovedresultaterne af konsekvensanalysen, som kun foreligger på engelsk.

AKTIONSMULIGHDER

I konsekvensanalysen peges på fire aktionsmuligheder for reform af den fælles markedsordning for vin.

Aktionsmulighed 1 : Status quo, eventuelt med visse begrænsede tilpasninger

Aktionsmulighed 2 : Gennemgribende reform af den fælles markedsordning for vin

Aktionsmulighed 3 : Reform svarende til reformen af den fælles landbrugspolitik

Aktionsmulighed 4 : Deregulering af vinmarkedet

Beskrivelsen af aktionsmulighederne er sammenfattet i tabel 1.

Tabel 1: Oversigt over aktionsmuligheder

Muligheder | Markedsforanstaltninger | Forskriftsmæssige foranstaltninger |

Aktionsmulighed 3: Reform svarende til reformen af den fælles landbrugspolitik | Forlænges i få år | Ophæves | Budgettet konverteres til tilskud efter enkeltbetalingsordningen | Beføjelser overgår til Kommissionen, knyttes til OIV-metoder, særlige metoder til eksport, forbud mod importeret most ophæves | Forenkles, rettes ind efter WTO-TRIPS og PGI/PDO-ordningen, vinklassifikationsordningen revideres | Beføjelser til Kommissionen, ensartede redskaber til alle vine, større fleksibilitet |

Aktionsmulighed 4: Deregulering af vinmarkedet | Ophæves | Ophæves | Ophæves eller overgår til 2. søjle | Ophæves eller overgår til 2. søjle | OIV-regler som eneste forskriftsrammer | Integreres helt i PDO/PGI-ordningen | Integreres helt i det horisontale direktiv om mærkning af levnedsmidler |

KONSEKVENSANALYSE

Økonomisk betydning

Markedsligevægten

På baggrund af udsigterne for EU-27 på mellemlang sigt (se bilag 1) vil opretholdelse af den nuværende ordning for vin (aktionsmulighed 1), selv med en let justering føre til stigende overskudsproduktion og forekommer dermed ikke bæredygtig.

Ved alle de øvrige aktionsmuligheder vil ophævelsen af markedsforanstaltningerne sikre, at vinproduktionen bliver mere markedsorienteret, således at der på lang sigt opnås ligevægt.

Aktionsmulighed 2–3–4 vil imidlertid have forskellig virkning på markedsligevægten på kort sigt .

Specielt vil aktionsmulighed 2 give mulighed for den glatteste og hurtigste absorption af overskuddet af vin ved at fremskynde mindskelsen af produktionskapaciteten (rydningsprogrammet) og understøtte strukturændringen i sektoren. På den anden side vil de manglende foranstaltninger i aktionsmulighed 3 og 4 gøre overgangen til markedsligevægt sværere . Sektoren vil derved komme til at lide svært, da den i mange årtier har været afhængig af traditionelle redskaber til markedsintervention og nu får ansvar for at tilpasse sig til de ændrede markedsforhold.

Priser og indtjening

Ved status quo vil den voksende overskudsproduktion føre til et stigende pres på interventionsforanstaltningerne og på EU's budget. Markedsinstrumenterne vil gradvis få vanskeligere ved effektivt at tømme lagrene af vin. De tilbagevendende kriser vil medføre prisfald, og dermed fald i brugenes indtjening .

Alle andre muligheder vil på lang sigt føre til tilfredsstillende priser og indtjening som en direkte følge af, at der er opnået markedsligevægt.

Uanset hvilken aktionsmulighed der vælges, må vinproducenterne imidlertid generelt se frem til prisfald og faldende indtjening på kort sigt , da stabiliseringen af markedet vil kræve en betydelig indsats med hensyn til strukturtilpasning.

For at analysere virkningerne af de fire aktionsmuligheder er der foretaget en totrins simulering:

1. Vinpriserne er ekstrapoleret på grundlag af den fundne statistiske sammenhæng mellem priser på bordvin og de samlede lagre af vin.

2. Virkningen af det forventede prisfald på indtjeningen er simuleret ved hjælp af oplysninger fra informationsnettet for landøkonomisk bogføring (INLB) og på grundlag af syv "modelbrug", der repræsenterer de vigtigste typer bordvinsproducenter i fem store vinproducerende EU-regioner.

Resultaterne af denne beregning (se bilag 2 og 3) viser, at status quo og fuldstændig deregulering vil få de sværeste virkninger på priser og indtjening .

Aktionsmulighed 2 vil generelt få mindre udtalt, men stadig betydelig virkning på indtjeningen på kort sigt og vil sikre hurtig stabilisering af indtjeningen med tiden.

Aktionsmulighed 3 vil generelt være mest attraktiv for vinproducenterne på meget kort sigt , da de afkoblede betalinger i begyndelsen i det mindste vil kompensere for faldet i vinpriserne; imidlertid vil den træge genoprettelse af markedsbalancen og de brat faldende priser kunne medføre forringet indtjening på mellemlang sigt.

Konkurrenceevne

Vinbranchen i EU har på nuværende tidspunkt visse handicap i forhold til konkurrenterne:

- mindre produktionsenheder med højere produktionsomkostninger og mindre mængder til dækning af de store detailkæders behov

- mindre dynamisk markedsføringsstrategi

- strengere regler i EU.

I denne henseende vil aktionsmulighed 1 ikke afhjælpe de nuværende problemer.

Aktionsmulighed 2–3–4 vil alle delvis afhjælpe problemerne korrekt gennem:

- større markedsorientering,

- større fleksibilitet med hensyn til regler for vinfremstilling og mærkning

- færre og mere fleksible regler.

Navnlig vil ophævelse af forbuddet mod nyplantninger være en gevinst for konkurrenceevnen , som vil give de mest effektive producenter mulighed for at optimere størrelsen af deres brug og arbejde med det produktionsvolumen, der er mest hensigtsmæssigt. Endelig vil det foreslåede forbud mod brug af saccharose til tilsætning kunne få negativ indvirkning på konkurrenceevnen for den berørte produktion, da det vil kunne øge produktionsomkostningerne med 15-25 %[1].

De økonomiske og sociale virkninger i landdistrikterne

Med aktionsmulighed 1 vil den forværrede markedssituation i vinsektoren medføre stigende økonomiske og sociale problemer i landdistrikterne i vinområderne .

Med aktionsmulighed 2 vil den jævnt forløbende stabilisering af markedsligevægten og dermed opnåelsen af økonomisk bæredygtighed i vinproduktionen desuden få positiv økonomisk og social indvirkning på landdistrikterne som helhed. Midler, der afsættes til det nationale budget og til styrkelse af politikken for udvikling af landdistrikterne, vil fremme strukturtilpasningen i sektoren og afbøde virkningerne af den mindskede vinproduktion.

Med aktionsmulighed 3 og and 4 vil manglende specifikke strukturforanstaltninger sammen med ophøret med anvendelsen af markedsinstrumenter og hjælp til strukturtilpasning i vinsektoren medføre betydelig risiko for samhørigheden i de vinproducerende regioner . Specielt vil aktionsmulighed 4 have de mest radikale virkninger .

Virkning på miljøet

Vinproduktion har en række virkninger på miljøet:

- indvirkning på jorden (erosion, komprimering, tab af organisk materiale)

- intensiv brug af plantebeskyttelsesmidler (specielt fungicider)

- bortskaffelse af biprodukter fra vinfremstillingen

- øget brug af kunstvanding i visse regioner

- overspecialisering

- risici som følge af uorganiseret rydning.

Status quo vil medføre, at alle belastningerne af miljøet fortsætter.

Med aktionsmulighed 2 kan det være svært at få hele vinsektoren til at overholde de grundlæggende miljømæssige krav , da vinavlerne ikke nødvendigvis vil få direkte betalinger, der kan beskæres i tilfælde af manglende overholdelse af krydsoverensstemmelse. En løsning kunne dog bestå i, at alle støtteforanstaltninger (også de, der indebærer støtte fra det nationale budget og til landdistriktsudvikling) gøres afhængige af, at forpligtelserne vedrørende krydsoverensstemmelse overholdes. Forstærket rydning kan tænkes at få globalt positiv virkning på miljøet, da det sædvanligvis betyder mindre monokultur. Det kan dog også indebære risiko for miljøet, hvis jorden opgives eller anvendes til mere intensive afgrøder.

Hovedgevinsten ved aktionsmulighed 3 er, at de grundlæggende miljøkrav automatisk vil blive kædet sammen med krydsoverensstemmelse .

Ved aktionsmulighed 4 vil det være meget vanskeligt at gennemføre grundlæggende miljøkrav , da vinavlerne ikke vil få støtte inden for rammerne af den fælles markedsordning for vin.

Afskaffelse alle destillationsforanstaltninger som ved aktionsmulighed 2-3-4 kan have positiv virkning for miljøet, forudsat at biprodukterne fra vinfremstillingen håndteres på forsvarlig måde.

Påvirkning af samhandelen og overensstemmelsen med WTO

For vinsektoren gør følgende hovedproblemer sig gældende i forbindelse med WTO:

- intern støtte :en stor del af de årlige udgifter under den fælles markedsordning er klassificeret i den gule boks, dvs. den form for støtte, der medfører størst forvridning af handelen.

- kvalitetspolitik, geografiske betegnelser: de nuværende lovgivningsrammer for kvalitet giver ikke mulighed for en optimal international beskyttelse af vore geografiske betegnelser i henhold til WTO-TRIPS-aftalen.

- mærkningbestemmelser :vore regler anses for diskriminerende mod lande uden for EU.

Aktionsmulighed 1 lader næsten alle problemerne i forbindelse med WTO og den nuværende vinordning være uløste; derfor vil mange af bestemmelserne i den fælles markedsordning kunne komme under angreb i fremtiden .

Alle de andre muligheder er i fuld overensstemmelse med WTO-reglerne , selv om man bør efterprøve, om det nationale budget under aktionsmulighed 2 nu også er omfattet af den grønne boks ud fra den konkrete anvendelse af de foranstaltninger, der kommer i betragtning.

Indvirkning på vinkvalitet, sundhed og forbrugerbeskyttelse

Vinkvalitet

Aktionsmulighed 1 vil ikke få betydning for vinkvaliteten.

Ved aktionsmulighed 2-3-4 vil den stærkere markedsorientering, der opnås gennem ophævelse af markedsforanstaltningerne, være tilbøjelig til at favorisere vine af højere kvalitet .

Sundhed og forbrugerbeskyttelse

I den nuværende markedsordning for vin har destillation af konsumalkohol negativ virkning på folkesundheden, fordi der ydes støtte til forarbejdning af vin til en drikkevare med højere alkoholindhold. Ved at der gives mulighed for produktion af spiritus til lavere pris, tilskyndes der til øget forbrug heraf, hvilket strider mod hensynet til sundheden.

I aktionsmulighed 1 bliver støtten til destillation af konsumalkohol bevaret eller kun mindsket, hvilket indebærer fortsat uoverensstemmelse med sundhedspolitikken .

Med aktionsmulighed 2-3-4 forventes en positiv virkning for folkesundheden gennem afskaffelsen af støtten til destillation af konsumalkohol og, mere generelt, den tilsigtede formindskelse af overskudsproduktionen gennem mere markedsorienteret produktion. Aktionsmulighed 2 vil muliggøre den hurtigste absorption af overskudsproduktionen af vin.

Desuden vil de foreslåede forenklinger af kvalitetspolitikken, af ordningen vedrørende geografiske betegnelser og af mærkningsreglerne samt uddannelses- og oplysningskampagnerne under aktionsmulighed 2 kunne øge gennemsigtigheden for forbrugerne .

Indvirkning på forvaltningens effektivitet

Forvaltningens effektivitet kan øges gennem forenkling af retsforskrifterne, hvilket vil lette ordningens gennemførelse og kontrollen, så risikoen for svig og misbrug af offentlige midler begrænses, og udgifterne til administration og statistisk overvågning mindskes. Et yderligere bidrag til effektiviteten består i en højere grad af subsidiaritet , som imødekommer de enkelte medlemsstaters behov for selv at fastlægge deres politik.

Aktionsmulighed 1 vil ikke forbedre forvaltningseffektiviteten , og de budgetmidler, der er afsat til vinsektoren, vil komme under stigende pres.

De andre tre muligheder vil have positiv virkning, men i forskelligt omfang.

Aktionsmulighed 2 giver mulighed for betydelig forenkling ved at man, undertiden efter en overgangsperiode, ophæver visse komplicerede foranstaltninger (plantningsrettigheder, destillationer, privat oplagring af vin og offentlig oplagring af spiritus). Den vil desuden medføre øget subsidiaritet ved at indføre et nationalt budget, der giver medlemsstaterne mulighed for at vælge mellem et sæt alternative foranstaltninger, og ved at øge midlerne til udvikling af landdistrikterne i vinområderne.

Aktionsmulighed 3 vil indebære en større grad af forenkling , da indførelsen af enkeltbetalingsordningen og ophævelsen af afgrødebestemte foranstaltninger vil gøre ordningen mindre kompliceret. Hvad angår subsidiaritet , vil den give en vis fleksibilitet gennem specifik implementering af enkeltbetalingsordningen.

Aktionsmulighed 4 giver mulighed for en radikal forenkling af lovgivningen og mindskelse af budgetbehovet, skønt de socio-økonomiske konsekvenser af denne aktionsmulighed navnlig for de tiltrædende medlemsstater vil medføre budgetmæssige risici på lang sigt.

SAMMENLIGNING AF AKTIONSMULIGHEDERNE

I tabel 2 er virkningerne af de forskellige aktionsmuligheder sammenfattet.

Tabel 2: Oversigt over virkningerne af aktionsmulighederne

SAMMENFATNING AF VIRKNINGER | Aktionsmulighed 1: Forbedret status quo | Aktionsmulighed 2: Gennemgribende reform af den fælles markedsordning for vin | Aktionsmulighed 3: Reform svarende til reformen af den fælles landbrugspolitik | Aktionsmulighed 4: Deregulering |

Markedsligevægten | Stigende overskudsproduktion | Smidigste opnåelse af ligevægt | Stigende overskudsproduktion på kort og mellemlang sigt | Stigende overskudsproduktion på kort og mellemlang sigt |

Markedsligevægt på lang sigt | Markedsligevægt på lang sigt |

Priser | Brat fald på grund af ordningens manglende bæredygtighed | Fald på kort sigt | Brat fald på kort og mellemlang sigt | Meget brat fald på kort og mellemlang sigt |

Retter sig når ligevægt er nået | Retter sig når ligevægt er nået | Retter sig når ligevægt er nået |

Landbrugets indtjening | Gradvist fald på grund af ordningens manglende bæredygtighed | Fald på kort sigt | Fald på mellemlang sigt | Meget brat fald på kort og mellemlang sigt |

Retter sig når ligevægt er nået | Retter sig når ligevægt er nået Intet sikkerhedsnet | Retter sig når ligevægt er nået Intet sikkerhedsnet |

Konkurrenceevne | Forbedres ikke | Forbedres hurtigt gennem økonomisk bæredygtighed og bedre myndighedsbestemmelser, der giver mulighed for fleksibilitet og innovation | Forbedres på lang sigt gennem økonomisk bæredygtighed og forbedrede myndighedsbestemmelser, der giver mulighed for fleksibilitet og innovation | Forbedres kraftigt på lang sigt gennem økonomisk bæredygtighed, fri dyrkningsret og forbedrede myndighedsbestemmelser, der giver mulighed for fleksibilitet og innovation |

De økonomiske og sociale virkninger i landdistrikterne | Forringes gradvis på grund af ordningens manglende bæredygtighed | Forbedres på grund af den smidige overgang til økonomisk bæredygtighed | Risici på grund af stort omstruktureringsbehov | Store risici på grund af stort omstruktureringsbehov og mulig flytning af produktion mellem regionerne |

Miljø | Forbedres ikke | Ingen let metode til anvendelse af krydsoverensstemmelse på hele vinarealet Overgang til landdistriktudvikling kan anvendes som tilskyndelse til mere miljøvenlige foranstaltninger | Generel krydsoverensstemmelse kan direkte anvendes | Meget vanskeligt at anvende krydsoverensstemmelse Ingen midler til rådighed til at tilskynde til mere miljøvenlige foranstaltninger |

Samhandel forenelig med WTO | Forskellige foranstaltninger kan komme under angreb | De fleste problemer løst | De fleste problemer løst | De fleste problemer løst |

Vinkvalitet | Neutral | Forbedres gennem større markedsorientering | Forbedres gennem større markedsorientering | Forbedres gennem større markedsorientering |

Sundhed / forbruger | Forbedres ikke | Uacceptabel støtte til destillation til konsumalkohol ophører Etiketteringsregler mere transparente og forbrugerorienterede | Uacceptabel støtte til destillation til konsumalkohol ophører Etiketteringsregler mere transparente og forbrugerorienterede | Uacceptabel støtte til destillation til konsumalkohol ophører Etiketteringsregler mere transparente og forbrugerorienterede |

Budget | Stigende pres | Neutral | Neutral | Mulighed for besparelser |

Nærhedsprincippet | Forbedres ikke | Meget mere fleksibilitet med nationalt budget og øgede midler til landdistriktudvikling | Smidig gennemførelse af enkeltbetalingsordningen | Muligvis større smidighed gennem overgang til landdistriktudvikling |

Forenkling, anvendelighed, kontrollerbarhed | Forbedres ikke | Forenkles moderat | Forenkles kraftigt, men specifikke operative vanskeligheder ved gennemførelse af enkeltbetalingsordningen i vinsektoren | De fleste problemer løst |

Bilag 1 Prognoser på mellemlang sigt for vinsektoren i EU-27 for 2010–11

5-års (olympisk) gennemsnit 1999/2003 | VINÅRET 2003/04 | VINÅRET 2004/05 | PROGNOSE FOR 2010/2011 |

Gennemsnitsscenario | Med lille overskudsproduktion | Med høj overskudsproduktion |

PRODUKTION | 180,4 | 166,8 | 191,5 | 178,8 | 173,2 | 183,3 |

OVERSKUD 1 (a) i % af produktionen | 21,9 12,2 % | 14,3 8,6 % | 34,8 18,3 % | 27,0 15,1 % | 18,8 10,9 % | 38,0 20,7 % |

OVERSKUD 2 (b) i % af produktionen | 10,5 5,8 % | 4,0 2,4 % | 23,8 12,5 % | 15,0 8,4 % | 7,8 4,5 % | 25,0 13,6 % |

(a) inkl. vin udtaget til destillation til konsumalkohol(b) ekskl. vin udtaget til destillation til konsumalkohol

Bilag 2 Indvirkningen på priserne

Regressionsanalyse over sammenhængen mellem gennemsnitlige årlige bordvinpriser og vinlagre Aktionsmulighed 1: Status quo

[pic]

Aktionsmulighed 2: Gennemgribende reform af den fælles markedsordning for vin

[pic]

Aktionsmulighed 3: Reform svarende til reformen af den fælles landbrugspolitik

[pic]

Aktionsmulighed 4: Fuldstændig deregulering

[pic]

Bilag 3 Indvirkningen på landbrugenes indtjening

Sammenfatning af resultater af beregninger for model-brug, anvendt på producenter af bordvin i visse regioner af EU – Kilde: DG AGRI – INLB

Ændring i brugenes nettoværditilvækst pr. årsarbejdsenhed (BNVT/ÅAE) i %

[pic]

[1] Kilde: the enrichment of wine in the European Community, Wageningen University, EUR report 13239, 1991.

+

forbud

mod brug

af saccharose

+

opretholdelseaf forbud mod overpresning

+

opretholdelseaf forbud mod overpresning

+

forbud

mod brug

af saccharose

+

status quo

for brug af saccharose